திருக்குறள் காலிங்கர் உரை
'''திருக்குறள் காலிங்கர் உரை''' என்பது [[திருக்குறள்|திருக்குறளுக்கு]] உரை எழுதிய பண்டைய உரையாசிரியர்களுள் ஒருவரான காலிங்கர் என்பவர் திருக்குறளுக்கு எழுதிய உரையைக் குறிக்கும். இவர் திருக்குறளுக்கு எழுதிய உரை [[திருக்குறள் மணக்குடவர் உரை|மணக்குடவர் உரைக்கும்]] பிற்பட்டது என்று அறிஞர் கருதுகின்றனர்.
 
 ==பெயர் வடிவங்கள்==
 
 இவரது பெயர் &quot;காலிங்கர்&quot; என்று பொதுவாக எழுதப்பட்டாலும், ச. தண்டபாணி தேசிகர் தம் &quot;திருக்குறள் உரைக் களஞ்சியம்&quot; நூலில் &quot;காளிங்கர்&quot; என்றே இப்பெயரை எழுதுகிறார்.
 
 காலிங்கர் திருவள்ளுவரை &quot;வள்ளுவக் கடவுள்&quot; என்று அழைப்பது அவர் வள்ளுவர் மட்டில் கொண்டிருந்த பக்தியைக் காட்டுகிறது.  
 
 ==காலிங்கரின் திருக்குறள் அமைப்பு==
 
 மணக்குடவர் திருக்குறளை அறத்துப்பால், பொருட்பால், காமத்துப்பால் என்று மூன்று பால்களாகப் பிரித்திருப்பது போலவே, காலிங்கரும் செய்கிறார்.
 
  
 ===காலிங்கர் அறத்துப்பாலைப் பிரிக்கும் முறை===
 
 பண்டைய திருக்குறள் உரையாசிரியரான மணக்குடவர் அறத்துப்பாலைப் பாயிரவியல், இல்லறவியல், துறவறவியல், ஊழியல் என்று நான்காகப் பகுத்துள்ளது போன்றே, காலிங்கரும் அறத்துப்பாலை நான்கு இயல்களாகப் பகுக்கின்றார்.  
 
 ===காலிங்கர் பொருட்பாலைப் பிரிக்கும் முறை===
 
 காலிங்கர் திருக்குறளின் பொருட்பாலைப் பின்வருமாறு பகுக்கின்றார்:
 
 {| class=&quot;wikitable&quot;
 |-
 ! இயல் பெயர்
 ! அதிகாரங்கள் அமைப்பு
 |-
 | அரசியல்
 | 39 முதல் 63 முடிய
 |-
 | அமைச்சியல்
 | 64 முதல் 108 முடிய
 |}
 இந்தப் பாகுபாடு மணக்குவர் செய்த பாகுபாட்டிலிருந்து வேறுபடுகிறது. மணக்குடவர் திருக்குறளின் பொருட்பாலை ஆறு இயல்களாகப் பிரித்தார். அரசியல் (39 -63 அதிகாரங்கள்), அமைச்சியல் (64 -73 அதிகாரங்கள்), பொருளியல் (74 - 78 அதிகாரங்கள்), நட்பியல் (79 - 83 அதிகாரங்கள்), துன்பவியல் (84 -95 அதிகாரங்கள்), குடியியல் (96 - 108) அதிகாரங்கள். 
 
 காலிங்கரோ, மணக்குடவரிலிருந்து மாறுபட்டு, 39 - 63 அதிகாரங்களை அரசியல் என்னும் இயல் தலைப்பின்கீழும், எஞ்சிய 64 - 108 அதிகாரங்களை அமைச்சியல் என்னும் தலைப்பின்கீழும் அமைத்துள்ளார்.
 
 இவ்வாறு, காலிங்கர், அமைச்சியல் என்பதில் மணக்குடவர் சுட்டும் ஐந்து பகுப்புகளை ஒன்றாக்கிக் கொள்கின்றார்.
 
 ===காலிங்கர் காமத்துப்பாலைப் பிரிக்கும் முறை===
 
 காமத்துப்பால் இயல் பகுப்பில் உரையாசிரியர்களிடையே பெருத்த வேறுபாடு காணப்படுகின்றது. மணக்குடவர் காமத்துப்பாலைக் குறிஞ்சி, பாலை, முல்லை, நெய்தல், மருதம் எனப் பகுத்து ஒவ்வோர் இயலுக்கும் ஐந்தைந்து அதிகாரங்களாகக் கொண்டுள்ளார் என்பர். 
 
 காலிங்கர் மேற்கூறிய பகுப்பினைக் கொள்ளாமல் &quot;தலைமகன் கூற்று&quot; என்னும் தலைப்பின்கீழ் 109 - 115 அதிகாரங்களையும், &quot;தலைமகள் கூற்று&quot; என்னும் தலைப்பின்கீழ் 116 - 127 அதிகாரங்களையும், &quot;இருபாற் கூற்று&quot; என்னும் தலைப்பின்கீழ் 128 - 133 அதிகாரங்களையும் கொணர்கின்றார்.
 
 இந்தப் பகுப்பு [[திருவள்ளுவமாலை|திருவள்ளுவமாலையில்]] மோசிகீரனார் கூறும் பகுப்போடு ஒத்து வருகின்றது. மோசிகீரனார் பாடல் இது:
 
 &lt;blockquote&gt;&lt;poem&gt;
 ''ஆண்பால் ஏழ் ஆறிரண்டு பெண்பால் அடுத்தன்பு''
 ''பூண்பால் இருபால் ஓர் ஆறாக - மாண்பாய''
 ''காமத்தின் பக்கவொரு மூன்றாகக் கட்டுரைத்தார்''
 ''நமத்தின் வள்ளுவனார் நன்கு.''
 &lt;/poem&gt;&lt;/blockquote&gt;
 
 ==காலிங்கர் அமைப்புப்படி இயலுக்குள் வரும் அதிகார வைப்பு முறை==
 
 திருக்குறளின் இயல்களில் வரும் அதிகார வைப்புகளிலும், அதிகார முறை வைப்புகளிலும் மணக்குடவர் போக்குக்கும் காலிங்கரின் போக்குக்கும் வேறுபாடுகள் உள்ளன.
 
 இனியவை கூறல்&lt;br&gt;
 அடக்கமுடைமை&lt;br&gt;
 அழுக்காறாமை&lt;br&gt;
 வெஃகாமை&lt;br&gt;
 புறங்கூறாமை&lt;br&gt;
 
 ஆகிய ஐந்து அதிகாரங்களைத் துறவறவியலுள் முறையே 26, 27, 30, 31, 32 -ஆவது அதிகாரங்களாக மணக்குடவர் அமைத்துள்ளார்.
 
 ஆனால், காலிங்கரும் பிற பழைய உரையாசிரியர்களும் இந்த அமைப்பு முறையை மாற்றி, இவற்றை இல்லறவியலில் முறையே 10, 13, 17, 18, 19 - ஆம் அதிகாரங்களாக அமைத்துள்ளார்கள்.
 
 அதேபோல், மணக்குடவர் இல்லறவியலில் வாய்மை, வெகுளாமை, இன்னா செய்யாமை, கொல்லாமை, புலால் மறுத்தல், கள்ளாமை என்னும் அதிகாரங்களை முறையே 10, 16, 17, 18, 19, 20 ஆம் அதிகாரங்களாக அமைத்திருக்க, காலிங்கரும் பிற பழைய உரையாசிரியர்களும் அவற்றை மாற்றி, துறவறவியலில் முறையே 30, 31, 32, 33, 26, 29 -ஆம் அதிகாரங்களாக அமைத்துள்ளார்கள்.
 
 ==மணக்குடவரின் குறள் வைப்பு முறை==
 
 அதிகாரங்களுக்குள் வரும் குறள்களை வரிசைப்படுத்தி வைப்பதில் மணக்குடவர் ஒரு முறையைக் கையாளுகின்றார். ஆனால் காலிங்கர் உள்ளிட்ட பிற பழைய உரையாசிரியர்கள் ஒவ்வொருவரும் அவரவர் எண்ணப்படி குறள் வைப்பு வரிசைமுறையை மாற்றியுள்ளார்கள். 
 
 திருக்குறளின் முதல் அதிகாரத்தை எடுத்துக்காட்டாகப் பார்க்கலாம்:
 
 {| class=&quot;wikitable&quot;
 |-
 ! திருக்குறள் முதல் அதிகாரத்தில் வரும் குறள்களின் முதல் சீர்கள்
 ! மணக்குடவர் வைப்பு முறை
 ! பரிப்பெருமாள் வைப்பு முறை
 ! பரிதியார் வைப்பு முறை
 ! காலிங்கர் வைப்பு முறை
 ! பரிமேலழகர் வைப்பு முறை
 |-
 | அகர முதல எழுத்தெல்லாம்
 | 1
 | 1
 | 1
 | 1
 | 1
 |-
 | கற்றதனால் ஆய பயன் என்கொல்
 | 2
 | 2
 | 2
 | 2
 | 2
 |-
 | மலர்மிசை ஏகினான் மாணடி சேர்ந்தார்
 | 3
 | 3
 | 3
 | 3
 | 3
 |-
 | வேண்டுதல் வேண்டாமை இலான் அடி சேர்ந்தார்க்கு
 | 6
 | 6
 | 5
 | 7
 | 4
 |-
 | இருள் சேர் இருவினையும் சேரா
 | 7
 | 7
 | 6
 | 6
 | 5
 |-
 | பொறிவாயில் ஐந்தவித்தான் பொய்தீர் ஒழுக்க
 | 8 
 | 8
 | 7
 | 7 
 | 6 
 |- 
 | தனக்கு உவமை இல்லாதான் தாள் சேர்ந்தார்க்கு
 | 4
 | 4
 | 6
 | 4
 | 7
 |-
 | அற ஆழி அந்தணன் தாள் சேர்ந்தார்க்கு
 | 5
 | 5
 | 10 
 | 9
 | 8
 |-
 | கோளில் பொறியில் குணமிலவே
 | 10 
 | 10
 | 8
 | 5 
 | 9
 |-
 | பிறவிப் பெருங்கடல் நீந்துவர்
 | 9
 | 9
 | 9
 | 10
 | 10
 |}
 
 ==காலிங்கர் கொள்ளும் திருக்குறள் பாடமும் வேறுபாடுகளும்==
 தலைமுறை தலைமுறையாக ஓலைச் சுவடிகளில் எழுதப்பட்டு வந்த திருக்குறளின் படிகள் பல பாட வேறுபாடுகளைக் கொண்டிருப்பதில் வியப்பில்லை.
 
 என்றாலும், மணக்குடவர் திருக்குறளின் முதல் உரையாசிரியராக விளங்குவதால் அவர் கையாளுகின்ற மூல பாடத்தை அடிப்படையாகக் கொண்டு பார்த்தால் அவருடைய மூல பாடத்திலிருந்து, பின் வந்த பழைய உரையாசிரியர்களான பரிப்பெருமாள், பரிதியார், காலிங்கர், பரிமேலழகர் ஆகியோர் பின்வரும் எண்ணிக்கையில் வேறுபடுவதை அறிய முடிகிறது:
 &lt;div style=&quot;text-align:center&quot;&gt;
 
 &lt;big&gt;'''மணக்குடவர் குறள் பாடத்திலிருந்து வேறுபாடுகள்'''&lt;/big&gt;
 &lt;/div&gt;
 
 {| class=&quot;wikitable&quot;
 |-
 ! உரையாசிரியர்
 ! குறள் பாட வேறுபாடுகளின் எண்ணிக்கை
 |-
 | பரிப்பெருமாள்
 | 16
 |-
 | பரிதியார்
 | 20
 |-
 | காலிங்கர்
 | 171
 |-
 | பரிமேலழகர்
 | 120
 |}
 
 மேலே காட்டிய பட்டியலிலிருந்து காலிங்கரும் பரிமேலழகரும் தாம் விரும்பியவாறு பாடங்களை மாற்றியுள்ளனர் என அறிய முடிகின்றது. இந்தப் பாட வேறுபாடுகளுக்கு ஒருவேளை அவர்களுக்குக் கிடைத்த சுவடிகளும் காரணமாக இருக்கலாம்.
 
 இதிலிருந்து, பிற்காலத்தில் திருக்குறளுக்கு முறை மாறிய உரைகள் எழுந்ததற்கு வித்திட்ட பழைய உரையாசிரியர்ளுள் காலிங்கரும் ஒருவர் என்பது தெளிவாகிறது.
 
 ==காலிங்கரின் உரை நயத்திற்கு ஓர் எடுத்துக்காட்டு==
 &lt;blockquote&gt;&lt;poem&gt;
 ''அடல் வேண்டும் ஐந்தன் புலத்தை விடல் வேண்டும்''
 ''வேண்டிய எல்லாம் ஒருங்கு'' (குறள்: 343)
 &lt;/poem&gt;&lt;/blockquote&gt;
 என்னும் குறளுக்கு காலிங்கர் எழுதும் உரை இது:
 {{blockquote|''இனி இதன் உட்கருவியாகிய ஐம்புலன்களையும் துறவுநெறிக்குப் புறவழியாகிய ஐம்பொறிகளின் நுகர்ச்சியைப் பரவாமல் தனது உள்ளத்தால் செறுத்தல் வேண்டும்; மற்று அங்கனம் செறுத்தபின் அவ்வுள்ளந்தான் முன்னின்று விரும்புவதாகிய வேட்கைகளெல்லாம் ஒருதன்மைப்பட விடுதல் வேண்டும்; எனவே அவ்வுள்ளமானது தானும் ஒருவழிப்பட்டு நிற்க வேண்டும் என்பது பொருளாயிற்று என்றவாறு.''}}
 
 இந்த உரையை மதிப்பிடும் வகையில் ச. தண்டபாணி தேசிகர் &lt;ref&gt;ச. தண்டபாணி தேசிகர், ''திருக்குறள் உரைக் களஞ்சியம் - துறவறவியல்-ஊழியல்'', மதுரை காமராசர் பல்கலைக்கழகம், மதுரை, 1986, பக்கங்கள்: 303-305.&lt;/ref&gt;கீழ்வருமாறு கூறுகிறார்:
 {{blockquote|''காளிங்கர் உரை பொறிபுலன் மனமாகிய கருவி - காரியம் - கருத்தன் இலக்கணங்களையும் அவற்றின் இயைபையும் நன்கு விளக்குதலின் சிறப்புடையது. ஏனையோர் உரைகள் விடவேண்டுவன எவை என விளக்குதலில் பெரிதும் வேறுபடுகின்றன. பரிமேலழகர் &quot;நுகர்ச்சிக்காகத் தாம் தேடிவைத்துள்ள பொருள்களை&quot; என்பர். மணக்குடவர் &quot;தாம் விரும்பிய அனைத்தையும்&quot; என்பர். பரிதி &quot;ஐம்புல உணர்வுகளை&quot; என்பர். &quot;உள்ளம் விரும்புவதாகிய வேட்கைகளை&quot; என்பர் காளிங்கர்.''
 
 ''நாலடியார் பின்னர் &quot;ஐவாய வேட்கையவா நீப்பின்&quot; என்பதால் ஐம்பொறிகளும் ஐம்பொறிகளுடைய போகப் பொருள்களை நுகர, நுகர்ந்ததன் விளைவாய ஐவாய வேட்கை உள்ளத்திலிருக்கும் வகையில் துறவு நிலையாதாகலின் அவற்றையும் ஒருசேர விடுதல் வேண்டும் என்ற உரைகள் சிறந்தன.''}}
 
 ==மேலும் காண்க==
 
 [[மணக்குடவர் (திருக்குறள் உரையாசிரியர்)]]&lt;br&gt;
 [[திருக்குறள் பழைய உரைகள்]]&lt;br&gt;
 [[திருக்குறள் வைப்புமுறை]]&lt;br&gt;
 [[திருக்குறள் அமைப்பும் முறையும் (நூல்)]]
 ==ஆதாரங்கள்==
 &lt;references/&gt;
 
 {{திருக்குறள்}}
 
 {{திருக்குறளின் முறை மாறிய உரைகள்}}